Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston päätös kuudennesta ympäristöä koskevasta yhteisön toimintaohjelmasta komission ehdotusta muuttava EY:n perustamissopimuksen 250 (2) artiklan nojalla /* KOM/2002/0084 lopull. - COD 2001/0029 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖS KUUDENNESTA YMPÄRISTÖÄ KOSKEVASTA YHTEISÖN TOIMINTAOHJELMASTA KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2001/0029 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖS KUUDENNESTA YMPÄRISTÖÄ KOSKEVASTA YHTEISÖN TOIMINTAOHJELMASTA KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa tässä asiakirjassa lausuntonsa Euroopan parlamentin 17. tammikuuta 2002 ehdottamista 18 tarkistuksesta. 2. Taustaa >TAULUKON PAIKKA> 3. Ehdotuksen tarkoitus Ohjelmassa esitetään ympäristöä koskevien toimien painopistealueet seuraavan kymmenen vuoden ajaksi, ja se muodostaa kestävää kehitystä koskevan yhteisön strategian ympäristöulottuvuuden. Ehdotetussa ohjelmassa jatketaan osittain työtä, joka perustuu vuonna 2000 päättyneen viidennen ympäristöä koskevan toimintaohjelman tavoitteisiin, mutta se sisältää myös kunnianhimoisempia tavoitteita ja siinä noudatetaan strategisempaa lähestymistapaa. Siinä kehotetaan kaikkia yhteiskunnan toimijoita etsimään aktiivisesti innovatiivisia, toimivia ja kestäviä ratkaisuja tämänhetkisiin ympäristöongelmiin sekä korostetaan kaikkien toimijoiden vastuuta. Ehdotuksessa määritetään neljä ensisijaista alaa: * ilmastonmuutos * luonnonsuojelu ja biologinen monimuotoisuus * ympäristö ja terveys * luonnonvarat ja jätteet. Jotta näillä aloilla voitaisiin saada aikaan parannuksia, uudessa ohjelmassa määritetään viisi strategista lähestymistapaa: * varmistetaan olemassa olevan ympäristölainsäädännön täytäntöönpano * otetaan ympäristönäkökohdat huomioon kaikilla yhteisön politiikan osa-alueilla * työskennellään tiiviisti yritysten ja kuluttajien kanssa ratkaisujen löytämiseksi * varmistetaan, että kansalaiset saavat paremmin ja helpommin ympäristöä koskevaa tietoa * kehitetään maankäyttötapoja, joissa ympäristö otetaan huomioon aiempaa paremmin. Samalla kun ehdotuksessa korostetaan entistä tehokkaampaa lainsäädännön täytäntöönpanoa, siinä pyritään myös saamaan toimintaan mukaan useampia toimijoita, mukaan luettuina yritykset. Yrityksille ei voi olla muuta kuin hyötyä onnistuneen ympäristöpolitiikan toteuttamisesta sekä uusista ja innovatiivisista välineistä, joilla pyritään vastaamaan vaikeisiin ympäristöhaasteisiin. Pyrkimyksenä on käyttää hyväksi entistä tehokkaammin parhaaseen tieteelliseen näyttöön perustuvaa lainsäädäntöä ja laajentaa politiikan laatimisen osallistumispohjaa. 4. Komission kanta Euroopan parlamentin tarkistuksiin Parlamentti ehdotti asiakirjaan toisessa käsittelyssä yleisluonteisia tarkistuksia, joiden tavoitteena on korostaa kestävää kehitystä, palauttaa säädökseen ympäristörikoksia koskevia säännöksiä, edistää tuki- ja verotoimenpiteiden yhdenmukaisuutta ympäristönormien kanssa ja parantaa politiikan perustana olevan tiedon laatua. Lisäksi parlamentti ehdottaa, että erilaiset aihekohtaiset strategiat alistettaisiin yhteispäätösmenettelyyn ja että niiden olisi oltava valmiit toteutettaviksi kaksi vuotta aikaisemmin kuin yhteisessä kannassa säädetään. Parlamentti on myös lisännyt tekstiin ilmastonmuutokseen ja kaupunkiympäristöön liittyviä tavoitteita ja toimia. 4.1. Komission kokonaan hyväksymät tarkistukset * Komissio hyväksyy tarkistuksen 5, jolla pyritään säätämään toimenpiteistä ympäristörikosten torjumiseksi, kuten komissio alun perin ehdottikin. * Komissio hyväksyy tarkistuksessa 19 esitetyn toimituksellisen muutoksen, joka koskee vähän polttoainetta kuluttavia ajoneuvoja. * Komissio kannattaa tarkistusta 33, jonka mukaan lisääntyvien kuljetusten ja bruttokansantuotteen kasvun välinen yhteys on poistettava. Lisäksi kyseinen sanamuoto vastaa Göteborgin Eurooppa-neuvoston päätelmiä, joissa mainitaan tarve ratkaista lisääntyvää liikenteen määrää koskeva ongelma. 4.2. Tarkistukset, jotka komissio on hyväksynyt osittain tai periaatteessa * Komissio suhtautuu myönteisesti tarkistuksessa 2 esitettyyn ehdotukseen, jolla korostetaan sitä, että kuudes ympäristöä koskeva yhteisön toimintaohjelma edistää Euroopan kestävän kehityksen strategian ympäristöulottuvuutta ja ympäristönäkökulman sisällyttämistä muuhun yhteisön politiikkaan. * Komissio hyväksyy tarkistuksen 39, jonka sanamuoto muistuttaa komission alkuperäisen ehdotuksen sanamuotoa ja kuuluu seuraavasti: "jotta voidaan saada aikaan kestävämmät tuotantomenetelmät ja kulutusmallit ... sekä pyritään varmistamaan, että uusiutuvien ja uusiutumattomien luonnonvarojen käyttö ei ylitä ympäristön kantokykyä". * Tarkistukseen 4 sisältyvä yleinen vaatimus, joka koskee kansalaisten ja paikallisviranomaisten tietoisuuden lisäämiseksi toteutettavien aloitteiden korostamista, sisältyy jo yhteiseen kantaan (2 artiklan 3 kohta ja 3 artiklan 9 kohta). Komissio kannattaa kuitenkin erityistä mainintaa aloitteiden kehittämisestä paikallisviranomaisten tietoisuuden lisäämiseksi, sillä paikallisviranomaiset ovat avainasemassa - erityisesti aloitteiden toteuttamisessa. Kansalaisia koskeva maininta sisältyy jo 3 artiklan 9 kohtaan. * Komissio yhtyy siihen, että on tarve määritellä perusteet, jotka mahdollistavat ympäristöhaittoja aiheuttavien tukien yksilöimisen (tarkistus 46), vaikka määräpäivän asettamista ei voidakaan hyväksyä, sillä vielä ei ole muodostettu selkeää kuvaa tämän tehtävän suorittamisen edellyttämistä resursseista. Lisäksi komissio hyväksyy tarkistuksen 45, jonka mukaan on "kannustettava ... ympäristöön liittyvien verojen ja kannustimien käyttöä ... yhteisön tasolla". * Komissio on valmis raportoimaan parlamentille ja neuvostolle vuosittain suullisesti aihekohtaisten strategioiden kehittämisestä (tarkistus 14). * Tarkistuksessa 15 esitetyn ilmastonmuutokseen liittyvän väliaikaistavoitteen osalta komissio kannattaa edelleen välitavoitetta, jota se ehdotti kestävää kehitystä koskevassa tiedonannossaan. Tiedonannon mukaan saavutettuaan Kioton sitoumuksen EU:n olisi pyrittävä vähentämään vuoteen 2020 mennessä kasvihuonekaasupäästöjä keskimäärin yhdellä prosentilla vuodessa vuoden 1990 tasoon nähden. Ilmastonmuutostavoitteiden tukemiseksi komissio voi hyväksyä myös ehdotuksen siitä, että "toteutetaan ... lisätoimia moottoriajoneuvoista aiheutuvien kasvihuonekaasupäästöjen ... vähentämiseksi" (tarkistus 18), missä ei kuitenkaan pitäisi rajoittua ainoastaan lainsäädännöllisiin toimiin. * Komissio voi hyväksyä ehdotuksen, joka koskee "yhtenäistä laaja-alaista lähestymistapaa" kaupunkiympäristöön liittyvässä aihekohtaisessa strategiassa (tarkistus 32), kun tarkoituksena on parantaa kaupunkiympäristön laatua. * Komissio hyväksyy ympäristövaikutusten arvioinnin julkisuuperiaatteen (tarkistus 43), mutta katsoo parlamentin tarkistuksen muuten olevan liian rajoittava, sillä se koskee ainoastaan ympäristövaikutusten arviointia. Samassa tarkistuksessa ehdotettu soveltamisala ("kaikkien komission tekemien päätösten ja lainsäädäntöehdotuksien yhteydessä") on laajempi kuin Amsterdamin perustamissopimuksen yhteydessä annettu julistus nro 12 edellyttää. Joka tapauksessa 3 artiklan 3 kohdassa säädetään jo osana strategista lähestymistapaa ympäristövaikutusten arvioinnin sekä strategisen ympäristöarvioinnin hyödyntämisestä ja toteuttamisesta tehokkaasti ja kokonaisvaltaisesti. Yhteisen kannan sanamuoto olisi pidettävä muuten ennallaan, mutta siihen olisi lisättävä maininta tulosten julkaisemisesta. 4.3. Komission hylkäämät tarkistukset * Komissio vastustaa tarkistusta 41, joka edellyttäisi jokaisen aihekohtaisen strategian alistamista yhteispäätösmenettelyyn. Komissio ei voi hyväksyä myöskään tarkistusta 13, joka aikaistaisi kahdella vuodella - viidestä vuodesta kolmeen vuoteen - määräaikaa, johon mennessä strategioiden on oltava valmiita toteutettaviksi. Aihekohtaisten strategioiden on tarkoitus antaa mahdollisuus reagoida joustavasti tiettyihin ensisijaisiin ympäristöongelmiin, ja strategian muodosta pitäisi tehdä päätös vasta laaja-alaisen kuulemisen tulosten perusteella. Yhteisessä kannassa tunnustetaan tämä periaate ja viitataan siihen, että strategiat voitaisiin mahdollisesti toteuttaa päätösten muodossa. Valmistelun ja kuulemismenettelyn vuoksi on epärealistista ajatella, että kolme vuotta riittäisi kaikkien strategioiden viimeistelemiseen. * Komissio ei voi nykytilanteessa hyväksyä myöskään lisätavoitetta, jonka mukaan liikenteen hiilidioksidipäästöt vakautettaisiin vuosia 2008-2012 koskevan Kioton kahdeksan prosentin tavoitteen yhteydessä (tarkistus 42), sillä alakohtaisten ympäristötavoitteiden asettamisen on perustuttava analyysiin, jossa otetaan huomioon toteuttamiskelpoiset vaihtoehdot ja kustannustehokkuus. Komissio käsittelee liikennealan ympäristötavoitteita erillisessä tiedonannossa vuonna 2002, kuten yhteistä liikennepolitiikkaa koskevassa valkoisessa kirjassa ilmoitetaan. * Komissio katsoo, että teollisuudesta peräisin olevien kasvihuonekaasujen vähentämistoimenpiteitä koskeva tarkistus 20 on tarpeeton. tarpeeton. Yhteisen kannan tekstissä säädetään jo tuotannon asteittaisesta lopettamisesta ja tällaisten kaasujen (HFC, PFC, SF6) käytön vähentämisestä. * Tarkistuksessa 38 mainittu indikaattoreita koskevien tietojen toimittamisen määräaika ei ole mahdollinen. Vuoden 2003 ehdottaminen määräajaksi tarkoittaa sitä, että tiedot olisi annettava kertaluonteisesti, vaikka tällaisten tietojen toimittamisen on tarkoitus olla säännöllistä, kuten yhteisen kannan 10 artiklan e kohdassa säädetään. 5. PÄÄTELMÄT Komissio muuttaa ehdotustaan tässä asiakirjassa mainituilta osin EY:n perustamissopimuksen 250 artiklan 2 kohdan mukaisesti.